αρχοντος κλεοδαμου του πολυκλειτου μηνος ποιτροπιου επι τοισδε απεδοτο αριστοκρατεια δελφις τωι απολλωνι τωι πυθιωι σωμα γυναικειον ωι ονομα ροδιον τιμας αργυριου μναν τριων καθως επιστευσε ροδιον τωι θεωι ταν ωναν εφ ωι τε ελευθερα ειμεν και ανεφαπτος απο παντων τον παντα βιον. βεβαιωτηρ κατα τον νομον δαμενης ορεστα δελφος. παραμεινατω δε ροδιον παρα αριστοκρατειαν αχρι κα ζωηι αριστοκρατεια ποεουσα το ποτιτασσομενον παν το δυνατον ανεγκλητως. ει δε τι κα μη ποιηι ροδιον των ποτιτασσομενων υπο αριστοκρατειας καθως γεγραπται δυνατα ουσα εξεστω αριστοκρατειαι κολαζειν καθως κα αυτα θεληι και αλωι υπερ αριστοκρατειαν αξαμιοις οντοις και ανυποδικοις πασας δικας. ει δε τι κα παθηι αριστοκρατεια ελευθερα εστω ροδιον κυριευουσα αυτος αυτας και ποιεουσα ο κα θεληι καθως επιστευσε τωι θεωι ταν ωναν. ει δε τις κα απτηται ροδιου τελευτησασας αριστοκρατειας βεβαιον παρεχετω ο βεβαιωτηρ τωι θεωι ταν ωναν κατα τον νομον. ομοιως δε και οι παρατυγχανοντες κυριοι εοντω συλεοντες ως ελευθεραν ουσαν αζαμιοι οντες και ανυποδικοι πασας δικας. μαρτυρες ο ιερευς ξενων των αρχοντων ετυμωνδας ιδιωται ξενων δαμοχαρης μενεκρατης.
Phokis — Delphi — 188/187 BC
 188/187 BC